Իր խոսքում նախարարը նշեց. «Հայաստանում բնակվող սիրիահայերի 80%-ը ապրում է վարձով, նրանք այժմ մշտական կացարանի խնդիր ունեն, այդ կապակցությամբ ՀՀ կառավարության որոշմամբ Աշտարակում հողատարածք է հատկացվել «Նոր Հալեպ» անունով բնակելի թաղամաս կառուցելու համար: Սակայն ՀՀ կառավարությունը և սիրիահայ ընտանիքները այս ծավալուն ծրագրի իրագործման համար ունեն ֆինանսավորման խնդիրներ, խնդրում եմ Ձեր աջակցությունը՝ Հայաստանում բնակություն հաստատած սիրիահայերին օժանդակելու հարցում: Ինչպես նաև ակնկալում ենք Ձեր օժանդակությունը սիրիահայերի համար մասնագիտական վերապատրաստումներ կազմակերպելու և ժամանակավոր կացարաններով ապահովելու խնդիրներում: Մենք պետք է միջազգային կառույցների ուշադրությունը հրավիրենք նրանց խնդիրներին, որպեսզի նրանք բնակություն հաստատեն Հայաստանում»: